stanford-oval/wikipedia huggingface dataset:
וויבולו

| --- | --- |

הדמויות בסדרה: מלמעלה: יג'וג'ו הקוף הצהוב כתום ונוק טוק הדוב הכחול, באמצע: די לאי החתולה הורודה ומלמטה לאו לאו הארנבת הסגולה. (ברקע ניתן לראות את הפרפרים שלהם).
 סוגה:  ילדים
 יוצרים:  דון גוד
 מדבבים:  ג'ורג'יה מקפירסון, אוליבר דילון, פינלי כריסטי וסאנדיי ג'יימס רוס
 מדבבים בעברית:  עדן גמליאל, רומי אמיגה, ליהי הורוביץ ומייה קדוש
 ארץ מקור:  בריטניה בריטניה   קנדה קנדה
 שפות:  אנגלית (דובבה לשפות נוספות מביניהם: עברית)
 מספר עונות:  4
 מספר פרקים:  100
 הפקה
 הפצה:  Zodiak Media 
 אורך פרק:  19 דקות
 שידור
 רשת שידור:  CBeebies
 רשת שידור בישראל:  ערוץ הופ!   ערוץ לולי
 תקופת שידור מקורית:  11 במאי 2009 – 27 12 2013
 תקופת שידור בישראל:  2010 – 2018
 קישורים חיצוניים
 דף התוכנית ב-IMDb
 
וויבולו (באנגלית: Waybuloo) היא סדרת טלוויזיה בריטית-קנדית לילדים שיצרה דן גוד (יוצרת הסדרות: טלטאביז, בובה והגן הקסום...), בבריטניה הסדרה שודרה ב-CBeebies בשנת 2009 ובישראל ב-2010 הסדרה שודרה בערוץ לולי ובערוץ הופ! בשנת 2017. הסדרה בת 4 עונות ו-100 פרקים באורך 19 דקות.
עלילה

התוכנית עוקבת אחר ארבעה פיפלגינים בדמויות חיות, החיים בארץ הנארה ועושים יוגה.
דמויות

לאו לאו (Lau Lau) - פיפלינגית בצורת ארנב סגולה או ארגמן. אוהבת לצייר ולעיתים קרובות ניתן לראות אותה מאחורי כן הציור שלה.
נוק טוק (Nok Tok) - פיפלינגין בצורת דוב כחול. הוא הפרקטי שנהנה לתקן ולבנות דברים.
יוג'וג'ו (Yojojo) - פיפלינגין בצורת קוף צהוב או כתום. לעיתים קרובות מתחבא בתוך בול עץ עם זנבו מציץ החוצה.
די לאי (De Li) - פיפלינגית בצורת חתול ורודה. אוהבת מאוד את הגינה שלה.
צ'יבים (Cheebies) - שישה ילדים, אשר משחקים את פיקה ויוגו עם הפיפליגינים ונכנסים בשבילם בכל פרק.
מדבבים

הדיבוב העברי בוים על ידי טליה ברקאי (משנת 2010) ותמי ברק (משנת 2012), והופק על ידי עוזי פוקס (משנת 2010) סאלי אמיגה (משנת 2010) משה קרבלניק (משנת 2010) אסנת סדן (משנת 2012) וגלי נשר (משנת 2012).
| שם הדמות | מדבב/ת באנגלית | מדבב/ת בעברית |
| --- | --- | --- |
| לאו לאו | ג'ורג'יה מקפירסון | עדן גמליאל |
| נוק טוק | אוליבר דילון | רומי אמיגה |
| נוק טוק | אוליבר דילון | מאי דובצקי |
| יוג'וג'ו | פינלי כריסטי | ליהי הורביץ |
| די לאי | סאנדיי ג'יימס-רוס | מייה קדוש |
| צ'יבים | ??? | ברק ברויטמן |
| צ'יבים | ??? | טל רג'ואן |
| צ'יבים | ??? | טליה ברקאי |
| צ'יבים | ??? | קטי כהן |
| צ'יבים | ??? | תמי ברק |
הרמן, נסיך הוהנלוהה-לנגנבורג

הרמן, נסיך הוהנלוהה-לנגנבורג (בגרמנית: Hermann Fürst zu Hohenlohe-Langenburg;‏ 31 באוגוסט 1832 – 9 במרץ 1913) היה נסיך הוהנלוהה-לנגנבורג בין השנים 1860–1913.
ביוגרפיה

הרמן נולד ב-31 באוגוסט 1832 בלנגנבורג, לארנסט הראשון, נסיך הוהנלוהה-לנגנבורג ופאודורה, נסיכת ליינינגן (אחותה למחצה של המלכה ויקטוריה).
ב-12 באפריל 1860 מת אביו, ואחיו הבכור קרל לודוויג השני, נסיך הוהנלוהה-לנגנבורג ירש את תאריו, אולם, ב-21 באפריל ויתר קרל לודוויג על התואר לטובת הרמן.
הרמן היה גנרל חיל הפרשים בצבא הקיסרות הגרמנית.
ב-19 בספטמבר 1899, הוא ואשתו היו ברכבת, וניצלו בנס בעת שרכבת אחרת התנגשה ברכבת שבה הם שהו.
ב-9 במרץ 1913 מת הרמן בלנגנבורג, ובנו ארנסט השני, נסיך הוהנלוהה-לנגנבורג ירש את תאריו.
משפחתו

ב-24 בספטמבר 1862 התחתן הרמן בקרלסרוהה עם לאופולדינה, נסיכת באדן, בתם של וילהלם, נסיך באדן ואליזבת אלכסנדרינה, דוכסית וירטמברג, ממנה היו לו שלושה ילדים:
ארנסט השני, נסיך הוהנלוהה-לנגנבורג (1863–1950), התחתן עם אלכסנדרה, נסיכת אדינבורו וסקסה-קובורג-גותה.
אליזה, נסיכת הוהנלוהה-לנגנבורג (1864–1929), התחתנה עם היינריך העשרים ושבעה, נסיך רויס הקו הצעיר.
פאודורה, נסיכת הוהנלוהה-לנגנבורג (1866–1932), התחתנה עם אמיך, נסיך ליינינגן.
פוליטיקה של סוריה

מאז מהפכת התיקונים בשנת 1970 ועד נפילת משטר אל-אסד בשנת 2024 נשלטה המערכת הפוליטית בסוריה על ידי משפחת אל-אסד ומפלגת הבעת'. באופן רשמי תפקדה המדינה כרפובליקה נשיאותית אשר מורכבת ממספר גורמים מבצעים: הנשיא, שני סגני נשיא, ראש ממשלה, קבינט והרשות המחוקקת של סוריה, מועצת העם הסורית. בפועל תפקדה סוריה כדיקטטורה העוברת בירושה ואשר בה הזכויות והחירויות הפוליטיות של האזרחים מוגבלות מאוד. בעקבות מלחמת האזרחים בסוריה חוותה המדינה יותר מעשור של מלחמה ואי-יציבות, ששיאה בנפילת בית אסד. נכון לדצמבר 2024, קיימת בסוריה ממשלת מעבר, אך עדיין לא ידוע כיצד תתעצב המערכת הפוליטית של המדינה לאחר נפילת המשטר.
החוקה הסורית משנת 2012 מחייבת את הנשיא להיות מוסלמי אך אינו הופך את האסלאם לדת הרשמית של המדינה. מערכת המשפט בסוריה היא מיזוג של חוקים עות'מאניים, צרפתיים ואסלאמיים ומכיל כ-3 סוגים של בתי משפט: בתי משפט לערכאה ראשונה, בית משפט לערעורים ובית המשפט החוקתי, בנוסף, קיימים גם בתי משפט דתיים שמטפלים בדיני משפחה.
היסטוריה

משטר משפחת אסד החזיק בשלטון תקופה ארוכה כיוון ששמר על היציבות הפוליטית, אותה השיג בין השאר על ידי הענקת זכויות לקבוצות מיעוט אתניות. כמו כן, ניתן לזקוף את כוחו של הנשיא לנאמנות המתמשכת של הצבא עליו ולדיכוי האכזרי של האופוזיציה הפנימית, וכן חקיקת חוקים שבעזרתם תתרחב הבירוקרטיה הממשלתית שתיצור גם מעמד של אנשים נאמנים למשטר בכלל ולמשפחת אסד בפרט.
על פי חוקת סוריה שאושרה ב־1973, מפלגת השלטון במדינה היא מפלגת הבעת'. בתאוריה המפלגה אמורה לחלוק את השלטון עם מפלגות נוספות במסגרת החזית הפרוגרסיבית הלאומית, אך בפועל הדבר לא נעשה.
לאחר מהפכת התיקונים ב־1970, החלה מפלגת הבעת' לאפשר את פעילותן של מפלגות נוספות במדינה. במועצת העם שהוקמה בפברואר 1971 נתנו 87 מושבים למפלגת הבעת', 40 לנאצריסטים ו־8 לקומוניסטים. במרץ 1972 הוקמה חזית פרוגרסיבית לאומית שכללה את אנשי הבת' ומחוצה לה. הנהגת החזית כללה 17 איש, מהם 9 בעת'יסטים. שנה לאחר מכן התקיימו בחירות פרלמנטריות במדינה, לראשונה מזה עשור. מפלגת הבעת' ובעלות בריתה זכו ברוב של שני שלישים בבחירות.
במדינה נערך בתחילת 2000 משאל עם אשר אישר את המשך כהונתו של בשאר ברוב של כ-97%, אסד נבחר מחדש לתפקיד נשיא סוריה גם בבחירות לנשיאות שנערכו במאי 2007 והפעם ברוב של כ-97.62%. המתמודד היחידי בבחירות אלו היה אסד ותוצאות מערכות הבחירות במדינה החלו לספוג גינויים ממדינות מכל רחבי העולם בטענה כי סוריה לא באמת מדינה דמוקרטיות. לטענת שר הפנים הסורי, אחוזי ההצבעה היו גבוהים ואחוזי התמיכה הגבוהים באסד משקפים את "זוהרה של הדמוקרטיה שלנו".
ב-26 בינואר 2011 החל גל מחאות והפגנות בסוריה וזאת כחלק מאפקט הדומינו של גל ההתקוממויות בארצות ערב ב-2011. התמשכות והתגברות ההפגנות ברחבי המדינה, במשך יותר משנה, הצביעה על כך שמדובר בהתקוממות עממית רחבת היקף. בהפגנות השתתפו רוב תושבי המדינה, המשתייכים לאסלאם הסוני (כ-80% מהאוכלוסייה) וכן בני מיעוטים דרוזים וכורדים. ההתקוממות מסכנת את שלטונו הדיקטטורי של אסד, שמתבסס על בני העדה העלווית, שמחזיקים בכל המשרות הבכירות במשק ובתפקידי הקצונה בכוחות הביטחון הסוריים. במאי 2011 הכריז נשיא ארצות הברית, ברק אובמה, לראשונה, על הרחבת הסנקציות שהוטלו על בכירי השלטון בסוריה, כך שיכללו גם סנקציות אישיות נגד בשאר אל-אסד, סגנו, ומספר בכירי שלטון נוספים אשר היו מקורבים לו.
עד פרוץ ההתקוממות בסוריה הייתה לנשיא, בשאר אל-אסד סמכות רחבה ונטולת ביקורת חיצונית וזאת מאחר שהמדינה פעלה תחת חוקי חירום, עם לא די בכך חוקת סוריה מעגנת את מעמדה העליון של מפלגת הבעת', בנוסף לכך צבא סוריה ושירותי הביטחון שמרו על נוכחות ניכרת במדינה השכנה, לבנון (דבר בהמשך הביא לזליגת המלחמה למדינה) והחזיקה שם כוחות משנת 1975 ועד אפריל 2005 וזאת מאחר שרצח ראש ממשלת לבנון רפיק אל-חרירי באותה שנה ומחאת מהפכת הארזים שבאו לאחר הרצח הביאו ליצירת משבר עמוק בין המדינות, בשל כך צבא סוריה משחק תפקיד מכריע בפוליטיקה הסורית; חאפז אל-אסד, עמד בראש הצבא וחיל האוויר בטרם היה לנשיא ואף תפס את השלטון בכוח הנשק. בשאר נכנס לאקדמיה הצבאית בחומס שנמצאת מצפון לדמשק ועם השנים נסק בסולם הדרגות עד לקבלת דרגת קולונל (דרגה שמקבילה לאלוף-משנה) בינואר 1999.
ביוני 2014 זכה אסד בבחירות לנשיאות שנערכו באותה שנה וניצח ברוב של 88.7% מול שני מתמודדים שנחשבו אלמונים, והחל את כהונתו השלישית. הבחירות נערכו רק באזורים שבשליטת ממשלו וגם ללא השתתפות המורדים.
בסוף מאי 2021 הוכרז שוב אסד כמנצח בבחירות שוב מול מתחרים אלמונים והפעם ברוב של 95.1%.
הערות שוליים

↑  "The World Factbook — Central Intelligence Agency". www.cia.gov. נבדק ב-25 ביוני 2017. {{cite web}}:  (עזרה)
↑  Syria 101: 4 attributes of Assad's authoritarian regime - Ariel Zirulnick
↑  Syria, Freedom in the World, 2023
↑  Vibhu Mishra, "Syria faces uncertain future after regime’s collapse amid humanitarian crises", United Nations News, 17 December 2024
1 2  Dawisha, A.I. (1978). "Syria under Asad, 1970–78: The Centres of Power". Government and Opposition. 13(3): 341–354. doi:10.1111/j.1477-7053.1978.tb00552.x.
↑  איתמר ענברי, אסד גבר על עצמו וזכה בעוד 7 שנים על כיסאו, באתר nrg‏, 29 במאי 2007
↑  רועי נחמיאס, אחרי משאל העם: מה על סדר היום של אסד?, באתר ynet, 2 ביוני 2007
↑  אתר חדשות BBC הבריטי, Syria's Assad wins another term, ‏29 במאי 2007
↑  "Syria". נבדק ב-25 ביוני 2017. {{cite web}}:  (עזרה)
↑  ירון שניידר, כתב לענייני ערבים, ‏לא מפתיע: ניצחון מוחץ לאסד בבחירות, באתר ‏מאקו‏, 4 ביוני 2014
המופע של קאפהד!

| --- | --- |

כרזת הסדרה
 מבוסס על:  "קאפהד" מאת Studio MDHR
 סוגה:  קומדיה הרפתקאות סאטירה סלפסטיק
 יוצרים:  צ'אד מולדנהואר ג'ארד מולדנהואר
 כותבים:  צ'אד מולדנהואר ג'ארד מולדנהואר דייב ווסון
 בימוי:  אדם פלויאן
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית, קנדה 
 שפות:  אנגלית (דובבה לנוספות, ביניהן עברית)
 מספר עונות:  3
 מספר פרקים:  41
 הפקה
 מפיקים בפועל:  צ'אד מולדנהואר ג'ארד מולדנהואר דייב ווסון
 חברת הפקה:  סוני אנימציה קינג פיצ'רס סינדיקט
 הפצה:  נטפליקס, פריים וידאו ועוד.
 מוזיקה:  אגו פלום
 אורך פרק:  11 - 26 דקות
 שידור
 רשת שידור:  ניקלודיאון, טין ניק
 רשת שידור בישראל:  ניקלודיאון, טין ניק ו-ערוץ הילדים
 פורמט (תמונה):  4K UHD 16:9
 פורמט (קול):  דולבי דיגיטל 5.1
 תקופת שידור מקורית:  18 בפברואר 2022 – הווה
 קישורים חיצוניים
 דף התוכנית ב-IMDb
 
המופע של קאפהד! (באנגלית: The Cuphead Show!) היא סדרת טלוויזיה קומית מונפשת אמריקאית, שפותחה על ידי צ'אד וג'ארד מולדנהואר. סדרה זו מבוססת על משחק הווידאו "קאפהד". הסדרה מופקת על ידי קינג פיצ'רס סינדיקט (אנ') ו-סוני אנימציה (אנ').
לסדרה יש 3 עונות נכון לשנת 2024, ובסך הכול שודרו 36 פרקים.
תקציר העלילה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
העלילה לא קשורה למשחק אך מאוד דומה.
בפרק הראשון קאפהד חייב לשטן את הנשמה שלו משום שהפסיד בקר-נבל שלו אך קאפהד ומאגמן מצליחים לנצח אותו והשטן מוותר. בפרקים 5 ו־6 מתגלה שהשטן לא באמת ויתר ועדיין מנסה להשיג את הנשמה של קאפהד בדרכים מסוימות ללא הצלחה, קאפהד מקבל מקווטאדרטוס סוודר קסום שמונע את הכוחות של השטן והשטן מנסה לגרום לקאפהד להוריד את הסוודר ללא הצלחה והוא מוותר שוב.
בפרק 12 גברת גביע/מיס צ'אליס (Ms. Chalice) מצטרפת לסדרה וגורמת לאחים להיות בעייתיים עד שלבסוף היא מכניסה את שניהם לצרה לא מכוונת ושני האחים נכנסים לכלא בזמן שצ'אליס משתנה לרוח שלה ובורחת בחרטה. קאפהד ומאגמן מצליחים לברוח מהכלא ונתקעים בעוד שטויות בפרקים הבאים. בפרק 25 השטן חוטף את מאגמן כיוון שקאפהד גנב לו את הקלשון. קאפהד הולך להציל את מאגמן מהגיהנום ומחזיר לשטן את הקלשון שלו תמורתו ובהמשך הפרקים הם נפגשים עם אנשים חדשים. בפרק 36 צ'אליס והשטן נלחמים בקרב ריקודים. צ'אליס הפסידה ואז קאפהד התערב כדי לשחק עם השטן אבן נייר ומספריים, וניצח אותו 6 פעמים. בסוף הפרק נראה הקזינו החדש של השטן באופק, וקאפהד רץ לכיוונו כש מאגמן וצ'אליס מנסים לעצור אותו.
דמויות > דמויות ראשיות

קאפהד (Cuphead) - הדמות המרכזית הראשונה בסדרה, בן 27 אחיו של מאגמן ונכדו של זקן קנקן. חייב להביא את נשמתו לשטן, אך הוא מתחמק ממנו, ונחשב לפושע. בסוף העונה הראשונה נעצר יחד עם אחיו מאגמן על ידי המשטרה, הם נכלאו, אך הצליח לברוח מהכלא. בעונה 2 מסתבר שלחובו עם השטן פג התוקף מה שאומר שהנשמה שלו יכולה להישאר אצלו. הדמות היחידה שהופיעה בכל הפרקים.
מאגמן (Mugman) - הדמות המרכזית השנייה בסדרה, בן 26 אחיו של קאפהד ונכדו של זקן קנקן. זהיר במעשיו ופחדן. בסוף העונה הראשונה נעצר יחד עם אחיו קאפהד על ידי המשטרה, הם נכלאו, אך הצליח לברוח מהכלא. נחטף על ידי השטן בסוף העונה השנייה.
זקן קנקן (Elder Kettle) - מגדלם של קאפהד ומאגמן. שמו הוא בהלחם של המילים זקן וקנקן. בכל פעם שקאפהד ומאגמן חוזרים הביתה הוא נוהג להתרגז עליהם. בעברו השתתף בפרסומת לחיתולים (תינוקי חיתולי) מה שהרס לו את החיים.
השטן (The Devil) - הנבל הראשי בסדרה. דורש מקאפהד את נשמתו, אך קאפהד מצליח לחמוק ממנו. יהיר ואגואיסטי. התגלה בעונה השנייה שלחוב של קאפהד נגמר התוקף מה שאומר שהשטן לא יוכל לגנוב לו את הנשמה יותר. חטף את מאגמן בסוף אותה העונה.
קובי קינג (King Dice) - יד ימינו של השטן, מנחה שעשועון שבה הזוכים מובאים ל"חדר הפרס הגדול" אבל בפועל בחדר נמצא תנור שמוציא מהזוכים את נשמתם. קאפהד גרם לפיטוריו של קובי קינג מהתכנית. ניסה לתפוס את קאפהד במבוך החציר בעונה השנייה ללא הצלחה.
מיס צ'אליס (Ms. Chalice) - רוח רפאים קסומה בדמות כוס צהובה עם קשית צהובה. עוזרת לקאפהד ומאגמן לפרוץ למפעל עוגיות, ולאחר שהמשטרה מגיעה היא נוטשת אותם וקאפהד ומאגמן נעצרו. עזרה לקאפהד ומאגמן להשיג את הגלידה שהם רצו בתור הונאה של ציד רוחות. אוהבת להשתטות איתם ותמיד מסבכת אותם בצרות. נקראת "גברת גביע" בדיבוב לעברית.
דמויות > דמויות משניות

פורקריינד (Porkrind) - חנווני חזיר. שונא את קאפהד ומאגמן ואף במקרה אחד נתן להם משחק וידאו בחינם כדי שיסתלקו מהחנות שלו, חובש רטייה בעינו השמאלית. החנות שלו נשרפה פעמיים בגלל קאפהד ומאגמן.
ריבי וקרוקס (Ribby and Croaks) - צמד צפרדעים אחים שמנהלים אוניית שיט. נוהגים לריב אחד עם השני. אוהבים את אמא שלהם אך שונאים את אביהם. בדיבוב בעברית חל בלבול בין ריבי וקרוקס: בעוד ריבי הוא הנמוך וקרוקס הוא הגבוה, בדיבוב בעברית השמות שלהם התהפכו.
חבורת השורש (The Root Pack) - כנופיה בעייתית שפלשה לבית של קאפהד ומאגמן וערכה שם מסיבה עם שאר הירקות והפירות. חברי החבורה הם סאל ספאדר (Sal Spudder) תפוח האדמה העצבני, אולי בולב (Ollie Bulb) הבצל הבכיין וצ'ונסי קאנטאני (Chauncey Chantenay) הגזר המשוגע.
קאלה מריה (Cala Maria) - בת ים מפלצתית ויפה אשר נהנית מלהפוך אנשים לאבן. מחבבת את קפטן ברייניבירד.
קפטן ברייניבירד (Captain Brineybeard) - פיראט אמיץ אך מגושם שמאוהב בקאלה מריה ורוצה שהיא תהיה חברה שלו. נקרא "קפטן רטוב הזקן" בדיבוב לעברית.
הברונית וון בון בון (Baroness Von Bon Bon) - ברונית שחיה בארץ הסוכר שחבויה ביער. משוגעת ואוהבת לאכול ממתקים. מגדלת טירה נעה.
רון קערון (Bowl Boy) - קערה משוגעת ממין זכר שרוצה להיות כמו קאפהד. קאפהד ומאגמן שונאים אותו. הפך לאח החדש של קאפהד לכמה זמן בעונה השנייה.
וורנר וורמן (Werner Werman) - עכברוש קטן שהתגורר בבית של קאפהד ומאגמן שמנסים לגרום לו לעזוב ללא הצלחה אך בסוף הוא עוזב כיוון שזקן קנקן היה חכם יותר ממנו. הפרק שבו הוא השתתף שאב המון אלמנטים מסרטי "טום וג'רי". בדיבוב בעברית שמו שונה ל"אייזיק המזיק".
לודוויג (Ludwig) - מורה לפסנתר בצורת פטיפון. מתעב את מאגמן וקאפהד מרוב קנאה שיום אחד יחליפו אותו בעסקי המוזיקה. נוהג לומר את שמותיהם של קאפהד ומאגמן באופן משובש ("קוּפְּהָאד" ו"מוּגְמָאן").
קפדני (Stickler) - שד ירוק בעל ראש גדול וקרניים קטנות במיוחד. רואה החשבון של השטן המטרטר אותו בנוגע לנשמתו של קאפהד. בעונה השנייה אומר לשטן שחובו של קאפהד נגמר ולכן לא יכול לקחת לו את הנשמה יותר.
סנטה קלאוס (Santa Claus) - לבוש כסנטה קלאוס שמתגורר עם עובדיו במפעל שלו בו מיוצרים המתנות, תמיד חייכן וחיובי. מופיע בעונה השלישית. סנטה כישף את השטן להיות סנטה קלאוס מאחר שהוא מעולם לא עשה מעשה טוב וחייב אותו לעשות להסרת הכישוף.
צוות המדבבים

טרו ולנטינו - קאפהד
פרנק טודארו - מאגמן
ג'ו האנה - זקן קנקן
לוק מילינגטון דרייק - השטן
ויין בריידי - המשרת, קובי קינג
קוזמו סגורסון - פורקריינד
גריי גריפין - מיס צ'אליס
צוות המדבבים > מדבבים בעברית

הדיבוב העברי בוים על ידי טליה ברקאי, והופק על ידי תומר קאופמן, ספיר רון ארגמן, דן שצברג, רוני חן ואמי בכר. הדיבוב נעשה באולפני וידאופילם אינטרנשיונל.
יולי סקר - קאפהד
יובל בינדר - מאגמן, השטן
דן שצברג - זקן קנקן, מר ראש העיר, צ'ונסי, קוודראטוס, ג'רי, תולעת
דור סרוגו - קוואקס, קובי קינג, דיוק, סאל
יובל גרבש - ריבי, פורקריינד, המשרת, חציל סלקטור, שוטר, היפופוטם
טליה ברקאי - בקבוק תינוקי, גברת ראש העיר, סבתא פיל, אמה, ברנדיוויין, פקידה
מייה קדוש - דוריס, כלה, שרי, גברת גביע
אייל לייבין - רון קערון, אולי, קפדני, נמר
הפתיח של הסדרה בוצע על ידי לורה שופוב.
סקירת סדרה

| עונה | עונה | פרקים> פרקים מלאים | פרקים> פרקים משניים | תקופת שידור מקורי ארצות הברית> שידור ראשון ארצות הברית | תקופת שידור מקורי ארצות הברית> שידור אחרון ארצות הברית | תקופת שידור בישראל ישראל> שידור ראשון ישראל | תקופת שידור בישראל ישראל> שידור אחרון ישראל |
| --- | --- | --- | --- | --- | --- | --- | --- |
|  | 1 | 26 | 49 | 18 בפברואר 2022 | 4 באפריל 2023 | 29 במאי 2022 | 7 במאי 2023 |
|  | 2 | 26 | יפורסם בהמשך | 12 באפריל 2024 | יפורסם בהמשך | 30 ביוני 2024 | יפורסם בהמשך |
פרקים > עונה 2

עונתה השנייה של הסדרה התחילה את שידוריה ב-12 באפריל 2024 עם הפרק "קאפהד טיפש" ("Dumphead") ובישראל ב-30 ביוני 2024.
| מספר פרק (בסדרה) | מספר הפרק (בעונה) | שם הפרק באנגלית | שם הפרק בעברית | תאריך שידור מקורי | תאריך שידור בישראל |
| --- | --- | --- | --- | --- | --- |
| 27 | 1-א | Dumphead | קאפהד טיפש | 12 באפריל 2024 | 30 ביוני 2024 |
| 27 | 1-ב | Thought And Charmed | מקסימה וקשוחה | 12 באפריל 2024 | 30 ביוני 2024 |
| 28 | 2-א | Hide And Sick | יום מחלה | 15 באפריל 2024 | 30 ביוני 2024 |
| 28 | 2-ב | Blocked Balcony | המרפסת | 15 באפריל 2024 | 30 ביוני 2024 |
| 29 | 3-א | Mugman For Never | מאגמן לא-נצח | 16 באפריל 2024 | 30 ביוני 2024 |
| 29 | 3-ב | Dad End | מלשן של אבא | 16 באפריל 2024 | 30 ביוני 2024 |
| 30 | 4-א | Hard Sale | מכירת חצר | 17 באפריל 2024 | 30 ביוני 2024 |
| 30 | 4-ב | Porkrind Tells A Story | הסיפור של פורקריינד | 17 באפריל 2024 | 30 ביוני 2024 |
| 31 | 5-א | The New Cuphead | קאפהד חדש | 18 באפריל 2024 | 30 ביוני 2024 |
| 31 | 5-ב | Midnight Rush | ליל פורצים | 18 באפריל 2024 | 30 ביוני 2024 |
| 32 | 6-א | Classmates | חברים מהכיתה | 19 באפריל 2024 | 30 ביוני 2024 |
| 32 | 6-ב | Palace Pals | הארמון של השטן | 19 באפריל 2024 | 30 ביוני 2024 |
| 33 | 7 | Hotel Trap | מלכודת המלון | 22 באפריל 2024 | 1 ביולי 2024 |
| 34 | 8-א | When Sleepless Came To Town | יפורסם בהמשך | 26 באפריל 2024 | יפורסם בהמשך |
| 34 | 8-ב | Greetings Grandma | יפורסם בהמשך | 24 באפריל 2024 | יפורסם בהמשך |
| 35 | 9-א | Bringing Down The Island | יפורסם בהמשך | 23 באפריל 2024 | יפורסם בהמשך |
| 35 | 9-ב | Castles On Sand | יפורסם בהמשך | 25 באפריל 2024 | יפורסם בהמשך |
| 36 | 10-א | Stuck In The Fridge | יפורסם בהמשך | 17 ביוני 2024 | יפורסם בהמשך |
| 36 | 10-ב | Please Forget Me! | יפורסם בהמשך | 1 ביולי 2024 | יפורסם בהמשך |
| 37 | 11-א | In A Mud Mode | יפורסם בהמשך | 29 ביולי 2024 | יפורסם בהמשך |
| 37 | 11-ב | The Power Outage | יפורסם בהמשך | 5 באוגוסט 2024 | יפורסם בהמשך |
| 38 | 12-א | Don't Wake The Wizard | יפורסם בהמשך | 6 באוגוסט 2024 | יפורסם בהמשך |
| 38 | 12-ב | Bummer Summer | יפורסם בהמשך | 7 באוגוסט 2024 | יפורסם בהמשך |
| 39 | 13-א | Paranormal Brother | יפורסם בהמשך | 8 באוגוסט 2024 | יפורסם בהמשך |
| 39 | 13-ב | Merrelin Christmas | יפורסם בהמשך | 9 באוגוסט 2024 | יפורסם בהמשך |
הדיילי שואו

| --- | --- |
הלוגו של התוכנית משנת 2023 ואילך
הלוגו של התוכנית משנת 2023 ואילך
 סוגה:  תכנית לילה, סאטירה פוליטית 
 יוצרים:  מדליין סמית'ברג, ליז וינסטד 
 כותבים:  ז'ובין פאראנג, דניאל ראדוש
 בימוי:  צ'אק אוניל
 מנחים:  קרייג קילבורן (1996 - 1998) ג'ון סטיוארט (1999 - 2015)(2024-) טרוור נואה (2015 - 2022)
 פרסים:  ראו רשימה
 ארץ מקור:  ארצות הברית ארצות הברית
 שפות:  אנגלית 
 מספר עונות:  19
 מספר פרקים:  3,817
 תוכנית המשך:  הקולבר ריפור, דה נייטלי שואו עם לארי ווילמור, The Opposition with Jordan Klepper 
 הפקה
 מפיקים בפועל:  סטיב בודואו, ג'ון סטיוארט 
 אתר צילומים:  Hudson Hotel 
 מוזיקה:  בוב מוולד 
 אורך פרק:  כ-30 דקות
 שידור
 רשת שידור:  קומדי סנטרל
 רשת שידור בישראל:  ערוץ ביפ קומדי סנטרל ישראל (2011-2015)
 פורמט (תמונה):  480i ‏(4:3‏ SDTV) 1080i ‏(16:9 ‏HDTV)
 פורמט (קול):  דולבי דיגיטל 5.1
 תקופת שידור מקורית:  22 ביולי 1996 – הווה
 קישורים חיצוניים
 אתר הסדרה
 דף התוכנית ב-IMDb
 
הדיילי שואו (באנגלית: The Daily Show, בתרגום חופשי לעברית: המופע היומי) היא תוכנית אירוח קומית-סאטירית אמריקאית. התוכנית משודרת בערוץ "קומדי סנטרל", החל מה-22 ביולי 1996. בהתחלתה, התוכנית הונחתה על ידי קרייג קילבורן עד 1998, לאחר מכן על ידי ג'ון סטיוארט עד 2015, ולאחר מכן על ידי טרוור נואה עד לפרישתו בדצמבר 2022. החל מפברואר 2024, חזר סטיוארט לתפקיד המנחה הקבוע לסירוגין עם מנחים אורחים בשאר ימי השבוע.
התוכנית הציגה גישה ביקורתית, סאטירית והומוריסטית על חדשות ואקטואליה, ומרבה לבקר את תוכניות החדשות ה"אמיתיות". התוכנית היא אחת מתוכניות הדגל של הערוץ, וההשפעה התרבותית שלה נחשבת גדולה בהרבה מהרייטינג שלה (שאמנם גבוה לתוכנית כבלים, אך בינוני במידרוג הכללי). מבקריה טוענים שהיא שמאלית וליברלית מדי, ולא מאוזנת בהתקפותיה על הקשת הפוליטית.
בישראל, שודרה התוכנית בראשית שנות האלפיים בערוץ ביפ במתכונתה היומית המקורית. בשנים 2011–2015 שודרה התוכנית בימי ראשון בערוץ הוט קומדי סנטרל במהדורת סוף השבוע העולמית בלבד ("המהדורה הגלובלית"). מהדורה זו הייתה זמינה לצפייה בעבר בישראל גם בערוץ CNN.
התוכנית עלתה לאוויר לראשונה ביולי 1996 ותחילה הנחה אותה קרייג קילבורן. לאחר פרישתו בדצמבר 1998, הגיש אותה ג'ון סטיוארט החל מינואר 1999. ב-6 באוגוסט 2015 שודר הפרק האחרון בהנחיית סטיוארט לאחר 16 שנים. ב-28 בספטמבר באותה שנה עברה התוכנית להנחייתו של הקומיקאי הדרום אפריקאי, טרוור נואה. בין 1999 ל-2015 שמה הרשמי של התוכנית היה "הדיילי שואו עם ג'ון סטיוארט", והחל מ-2015 שמה הרשמי של התוכנית הוא "הדיילי שואו עם טרוור נואה".
בספטמבר 2022, נואה הודיע כי יפרוש מתפקיד המנחה של התוכנית. הפרק האחרון שלו כמנחה היה ב-8 בדצמבר 2022.
בינואר 2024, הודיע CBS על חזרתו סטיוארט לתפקיד המנחה של התוכנית במתכונת בה סיוטארט יהיה המנחה העיקרי של התוכנית במרבית השבוע לסירוגין עם מנחים אורחים בחלק מימי השבוע. סטיוארט חזר לתפקיד המנחה בתוכנית ששודרה בפברואר 2024.
פורמט התוכנית

פרק זה טעון עדכון. אנא תרמו לוויקיפדיה .
משך פרק בתוכנית הוא כ-25 דקות. התוכנית מתחילה בדרך כלל במונולוג של סטיוארט הסוקר את ענייני השעה, ממשיכה לפינה או כתבה בהנחיית סטיוארט או אחד מכתבי התוכנית ונחתמת בראיון בודד עם ידוען וב"רגע של זן".
המונולוג:
במונולוג התוכנית יושב סטיוארט מאחורי שולחן חדשות ומקריין את חדשות העולם בצורה סאטירית ומבדרת. לעיתים כולל המונולוג "פריצה" של אחד מכתבי השטח של התוכנית ודיאלוג בינו לבין סטיוארט. הכתב תמיד מתואר כמומחה בתחום אותו הוא מסקר, לעיתים עד אבסורד כדוגמת "כתב ראשי לענייני ג'קולוגיה" בסיקור המשפט של מייקל ג'קסון.
פינות וכתבות:
אחרי המונולוג מתחילות הפינות של התוכנית. בדיילי שואו ישנם עשרות סוגי פינות, אך בכל תוכנית יש בין פינה אחת לשלוש פינות. בין הפינות הידועות של התוכנית: "מס-או-פוטמיה", בה סוקר סטיוארט את התקדמות מלחמת עיראק, "השבוע באלוהים", בה סוקר אחד מכתבי המשנה את ההתפתחויות בעולם הדת ו"בק אין בלק", בה מציג הקומיקאי האמריקני לואיס בלק את פרשנותו הצינית והכועסת לענייני השעה.
הראיון:
בסוף התוכנית ישנו ריאיון עם ידוען כמקובל בתוכניות לילה בארצות הברית. בעוד קילבורן היה מזמין רק אנשים מתחום הבידור (מוזיקאים, שחקני קולנוע וכו'), סטיוארט נוטה בשנים האחרונות להזמין גם סופרים, פוליטיקאים ועיתונאים.
"רגע של זן":
בדקה האחרונה של התוכנית סטיוארט מציג את ה"רגע של זן" של היום - בדרך כלל קטע וידאו מצחיק ללא פרשנות נוספת.